stanford-oval/wikipedia huggingface dataset:
ממלכה (סדרת טלוויזיה, 2013)
עלילה

הסדרה עוקבת אחר חייה של מרי, מלכת הסקוטים במהלך התגוררותה בצרפת. העונה הראשונה נפתחת בשנת 1557, כשהמלכה העתידית מגיעה לצרפת כדי לממש את נישואיה עם פרנסואה (פרנסיס באנגלית), לו היא מאורסת מאז שהייתה בת שש. מרי צריכה להתמודד עם בעיות רבות בחצר המלוכה ועם רגשותיה המעורבים לפרנסואה. היא נהנית מתשומת לב רבה מכל האצילים בממלכה, ביניהם אחיו למחצה והממזר של פרנסואה, באש. אמו של פרנסיס, קת'רין די מדיצ'י, מנסה למנוע את נישואיהם של השניים בעקבות נבואה שחזה נוסטרדמוס, אסטרולוג ורופא צרפתי בממלכה. הנבואה אומרת שעם חתונתם של פרנסואה ומרי, פרנסואה יימצא את מותו. העונה השנייה נפתחת במותו של אנרי השני, מלך צרפת (הנרי בהגיה האנגלית) ועוקבת אחר חייהם של מרי ופרנסואה כשליטי צרפת. יחד הם צריכים לשמור על ממלכה מאוחדת ועל יחסיהם. הם נתקלים בוויכוחי דת בין הצרפתים הקתולים לפרוטסטנטים. מהעונה השלישית מרי נתקלת בוויכוחים רבים עם מלכת אנגליה, אליזבת הראשונה, ובעונה הרביעית מספרת על חייה של מרי בסקוטלנד, נישואיה השניים, הבעיות שהיא ניתקלת בהם עם הפרוטנסטים (בראשם ג'ון נוקס) ועל מערכת היחסים המורכת שלה עם בת דודתה, אליזבת' מלכת אנגליה.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 22 | 22 | 17 באוקטובר 2013 | 15 במאי 2014 |
|  | 2 | 22 | 22 | 2 באוקטובר 2014 | 14 במאי 2015 |
|  | 3 | 18 | 18 | 9 באוקטובר 2015 | 20 ביוני 2016 |
|  | 4 | 16 | 16 | 10 בפברואר 2017 | 16 ביוני 2017 |
שחקנים ודמויות > ראשיות

אדלייד קיין – מרי, מלכת הסקוטים (עונות 1–4)
מייגן פולווס – קתרין דה מדיצ'י, אמו של פרנסיס (עונות 1–4)
טובי פין רגבו – פרנסואה, יורש העצר של צרפת (עונות 1–3 ותפקיד אורח בעונה 4)
טורנס קומבס – סבאסטיין "באש", אחיו למחצה של פרנסואה, בעלה של קאנה (עונות 1–3)
סלינה סינדן – גריר, בת לוייה של מרי (עונות 1–4)
אנה פופלוול – לולה, בת לוייה של מרי, ראשה נערף כפקודה מאליזבת׳ הראשונה (עונות 1–3)
קייטלין סטאסי – קאנה, בת לוייה של מרי (עונות 1–2)
ג'נסה גרנט – איילי, בת לוייה של מרי, הורעלה למוות בידי קלריסה (עונה 1)
ג'ונת'ן קלץ – ליית', עובד הארמון (עונות 1–4)
רייצ'ל סקרסטן – אליזבת' הראשונה, מלכת אנגליה (עונות 3–4)
רוז ויליאמס – קלוד נסיכת צרפת, אחותו של פרנסיס (עונות 2–4)
קרייג פרקר – סטפן נרסיס, אציל, האלמן של לולה (עונות 2–4)
אלן ואן ספרנג – אנרי השני (עונה 1 ותפקיד אורח ב-2)
שון טיל – לואי קונדה נסיך נאבר, בן דודו של פרנסואה (עונה 2)
ניק סלטר – אנרי השלישי נסיך צרפת, אחיו הצעיר של פרנסואה (עונה 4)
ויל קאמפ – הנרי סטיוארט, לורד דרנלי (עונה 4)
ג'ונתן גואד – ג'ון נוקס, כומר סקוטי (עונות 3–4)
דן ג'נוט – ג'יימס סטיוארט, אחיה למחצה של מרי, יורש העצר של סקוטלנד (עונות 3–4)
ספנסר מקפירסון – שארל התשיעי, מלך צרפת, אחיו של פרנסואה (עונות 1, 3–4)
צ'ארלי קאריק – רוברט דאדלי, אציל (עונה 3)
בן גורנוס – גדעון בלאקברן (עונות 3–4)
שחקנים ודמויות > משניות

רוסיף סוטרלנד – נוסטרדמוס, יועצה של קתרין ורופא החצר (1–3)
אנסטסיה פיליפס – אליזבת דה ולואה, נסיכת צרפת, אחותו של פרנסואה (עונה 1, 4)
איימי ברנמאן – מארי דה גיז, אמה של מרי (עונות 1–3)
מיכאל טרליאיוט – לורד קסטלורוי (עונות 1–2, אורח ב-3–4)
אנה וולטון – דיאן דה פואטייה, אמו של באש, המאהבת של אנרי השני (עונה 1, אורחת ב-2)
קייטי בולנד – קלריסה (עונה 1 אורחת ב-2)
גיל דארנל – קריסטיאן דה גיז (עונה 1, אורח ב-2)
יעל גרובגלס – אוליביה (עונה 1)
ג'אקומו ג'אניוטי – לורד ג'וליין/רמי (עונה 1)
אלכסנדרה אורדוליס – דלפין, מאהבתו של ״באש״ (עונה 2–3)
קתרין פרסקוט – פנלופי מלכת השעועית / עובדת מטבח (עונה 1)
בן אולדרידג' – אנטואן דה בורבון, מלך נבאר (עונה 2, אורח ב-3)
מארק ג'אנים – קרלוס, נסיך אסטוריאס (עונה 3, אורח ב-4)
קרלה פאסיקה – איימי דודלי אשתו של רוברט דאדלי, התאבדה (עונה 3)
פרסים ומועמדויות

מייגן פולווס, אדלייד קיין וטובי רגבו בטקס לקומיקס דייגו קון הבין-לאומי.
ממי (סדרת טלוויזיה)

| --- | --- |

פתיח הסדרה בעונות 2–4
 סוגה:  קומדיית מצבים
 יוצרים:  צ'אק לורי אדי גורודנצקי ג'מה בייקר
 שחקנים:  אנה פריס אליסון ג'ני סיידי קאלבנו מימי קנדי ג'יימי פרסלי בת' הול ויליאם פיכטנר
 ארץ מקור:  ארצות הברית 
 שפות:  אנגלית 
 מקום התרחשות:  קליפורניה 
 מספר עונות:  8
 מספר פרקים:  152 (נכון לעונה 7)
 הפקה
 מפיקים בפועל:  צ'אק לורי 
 חברת הפקה:  האחים וורנר 
 הפצה:  האחים וורנר טלוויזיה, הולו 
 טכניקת צילום:  מערך מרובה מצלמות 
 אורך פרק:  כ-20 דקות
 שידור
 רשת שידור:  CBS 
 רשת שידור בישראל:  הוט קומדי סנטרל
 תקופת שידור מקורית:  23 בספטמבר 2013 – 13 במאי 2021
 קישורים חיצוניים
 www.cbs.com/shows/mom/
 דף התוכנית ב-IMDb
 
ממי (באנגלית: Mom) היא קומדיית מצבים אמריקאית של רשת CBS שעלתה לשידור ב-23 בספטמבר 2013.
הסדרה קיבלה ביקורות חיוביות במהלך שידוריה. אנה פריס ואליסון ג'ני זכו לשבחים על הופעותיהם, כשג'ני זכתה בפרס אמי עבור שחקנית המשנה הטובה ביותר בסדרת קומדיה בשנים 2014 ו-2015. הסדרה זכתה גם במספר מועמדויות לבחירת המבקרים פרסי הטלוויזיה ואת פרסי הבחירה של אנשים במהלך שידוריה שלה.
הסדרה קיבלה גם דירוגים גבוהים, אשר עלו מהעונה הראשונה עד השנייה עם ממוצע הצופים של 11.79 מיליון צופים. בפברואר 2019 הסדרה חודשה לעונותיה השביעית והשמינית, כשעונתה השמינית עלתה לשידור ב-5 בנובמבר 2020.
בספטמבר 2020, הודיעה אנה פריס (כריסטי) על פרישתה מהסדרה, וכי לא תשוב לעונתה השמינית.
בפברואר 2021, הודיעה רשת CBS כי הסדרה תסיים את דרכה בתום העונה השמינית. פרק הסיום שודר ב-13 במאי 2021.
בישראל, הסדרה משודרת ב-HOT קומדי סנטרל.
עלילת הסדרה

במרכז הסדרה "ממי" עומדת כריסטי פלאנקט (אנה פריס), אם חד הורית לשניים, מלצרית במסעדת גורמה, שלאחר התמודדות קשה עם האלכוהוליזם והשימוש בסמים שלה, מחליטה לעבור לסונומה שבקליפורניה ולהשתתף במפגשים של "אלכוהוליסטים אנונימיים". אמה, בוני פלאנקט (אליסון ג'ני), גם היא מתמודדת עם התמכרותה לאלכוהול ולסמים, ולשתיים יש היסטוריה בעייתית.
שחקנים ודמויות

| שם הדמות | שם השחקן | עונות> 1 | עונות> 2 | עונות> 3 | עונות> 4 | עונות> 5 | עונות> 6 |
| --- | --- | --- | --- | --- | --- | --- | --- |
| כריסטי פלאנקט | אנה פריס | ראשי | ראשי | ראשי | ראשי | ראשי | ראשי |
| בוני פלאנקט | אליסון ג'ני | ראשי | ראשי | ראשי | ראשי | ראשי | ראשי |
| ויולט פלאנקט | סיידי קאלבנו | ראשי | ראשי | אורח | אורח |  | אורח |
| רוסקו פלאנקט | בלייק גארט רוזנטל | ראשי | ראשי | אורח | אורח |  |  |
| בקסטר | מאט ג'ונס | ראשי | ראשי | אורח | אורח | אורח | אורח |
| לוק | ספנסר דניאלס | ראשי | ראשי |  | אורח |  |  |
| מרג'ורי ארמסטרונג | מימי קנדי | אורח | ראשי | ראשי | ראשי | ראשי | ראשי |
| ג'יל קנדל | ג'יימי פרסלי |  | אורח | ראשי | ראשי | ראשי | ראשי |
| ונדי האריס | בת' הול |  | אורח | ראשי | ראשי | ראשי | ראשי |
| אדם | ויליאם פיכטנר |  |  | אורח | ראשי | ראשי | ראשי |
| שף רודי | פרנץ' סטיוארט | ראשי | אורח | אורח |  | אורח | אורח |
| גבריאל | נייט קורדרי | ראשי | אורח |  |  |  |  |
כריסטי פלאנקט (אנה פריס) (עונות 1–7): אם חד הורית המתמודדת עם התמכרות לאלכוהול, סמים והימורים. לכריסטי יש בת בכורה, ויולט, שאותה ילדה בגיל 16, ובן, רוסקו. כריסטי משקמת את הקשר שלה עם אמה, בוני, שהתמכרותה לסמים ולאלכוהול הקשו על ילדותה של כריסטי. בספטמבר 2020 הודיעה אנה פריס כי לא תשוב לעונה השמינית של הסדרה, וכי בתחילת העונה העלילה תתייחס להיעדרותה של כריסטי.
בוני פלאנקט (אליסון ג'ני): אמה של כריסטי, אישה מלאה שמחת חיים ובילויים. היא מנסה להחזיר את אהבתה ואמונה של בתה בה, לאחר שהזניחה אותה בילדותה. גם בוני אלכוהוליסטית ומכורה לסמים, ומשתתפת יחד עם בתה במפגשי "אלכוהוליסטים אנונימיים".
מרג'ורי ארמסטרונג (מימי קנדי): אישה מבוגרת שהשתמשה בסמים שונים בצעירותה. חלתה בסרטן ונרפאה. נותנת עצות לחבורה, חונכת את בוני וכריסטי ולא מסתדרת עם בוני.
ג'יל קנדל (ג'יימי פרסלי) (החל מעונה 2): עשירה צעירה וגרושה. הצטרפה למפגש "אלכוהוליסטים אנונימיים" ונחנכת על ידי כריסטי. כמה פעמים חזרה לשתות אלכוהול, וכריסטי עזרה לה להתפכח מחדש.
ויולט פלאנקט (סיידי קאלבנו): בתה של כריסטי, נכדתה של בוני, ואחותו הגדולה של רוסקו. נערה בת 17, חרוצה וחכמה, כועסת על אמה שלא תמיד הייתה לצדה. לוויולט היה חבר ששמו לוק, יחדיו הביאו בת לעולם ומסרו אותה לאימוץ כדי שתזכה למשפחה טובה.
רוסקו פלאנקט (בלייק גארט רוזנטל): בנם של כריסטי ושל באקסטר ואחיה של ויולט. ילד לא חכם, שאוהב ומעריץ את אביו, ורואה בו דמות לחיקוי. עבר לגור עם אביו לאחר שזה נישא לאישה עשירה.
בקסטר (מאט ג'ונס): בעלה לשעבר של כריסטי, ואביו של רוסקו. אדם חביב אך טיפש, שאינו מסוגל לשמור על מערכות יחסים ועל עבודות לטווח ארוך. הוא מעצב משחקי וידאו כושל, ובעונה הראשונה גר בקראוון. הוא מעשן גראס בקביעות, אפילו בנוכחות בנו.
לוק (ספנסר דניאלס): תלמיד צעיר שאוהב ליהנות מהחיים. חבר לשעבר של ויולט, יחדיו הם הביאו בת ומסרו אותה לאימוץ. מנסה להוכיח לכריסטי שהוא פיקח ואחראי ושאפשר לסמוך עליו.
השף רודי (פרנץ' סטיוארט): השף הראשי במסעדה שבה כריסטי עובדת כמלצרית. ביסקסואל, שחצן ויהיר, לעיתים קרובות צועק על העובדים ולא מהסס להשפיל. משתמש קבוע בסמים ולעיתים אף סוחר בהם.
אנדי פפר (ויל סאסו) - שוטר. החבר ולבסוף הבעל של ג'יל קנדל.
הפקה > פיתוח

"ממי" פותחה לראשונה בדצמבר 2012, והייתה בראש סדר העדיפויות של הרשת CBS והאחים וורנר. ב-9 במאי אושרה עליית הסדרה על ידי CBS. שבוע לאחר מכן הודיעה הרשת, כי הסיטקום ישודר בימי שני ב-21:30. העונה הראשונה עלתה ב-ספטמבר 2013 עם 22 פרקים. ב-13 במרץ 2014, הודיעה רשת CBS שהסדרה תחודש בעונה שנייה. הסדרה עברה לשדר בימי חמישי, 20:30.
הפקה > ליהוק

הסדרה העניקה לשחקנית אנה פריס, את תפקידה הראשי הראשון שלה בטלוויזיה, והיא לוהקה לסדרה בינואר 2013 ככריסטי פלאנקט. בסוף אותו החודש, לוהקה השחקנית אליסון ג'ני לתפקיד אמה של כריסטי. בפברואר 2013 לוהקו גם השחקנים מאט ג'ונס לתפקיד בקסטר, בעלה לשעבר של כריסטי. והשחקן ספנסר דניאלס לתפקיד לוק, בן זוגה של ויולט.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון | דירוג | ממוצע צופים (במיליונים) |
| --- | --- | --- | --- | --- | --- | --- | --- |
|  | 1 | 22 | 22 | 23 בספטמבר 2013 | 14 באפריל 2014 | #42 | — |
|  | 2 | 22 | 22 | 30 באוקטובר 2014 | 30 באפריל 2015 | #26 | — |
|  | 3 | 22 | 22 | 5 בנובמבר 2015 | 19 במאי 2016 | #40 | — |
|  | 4 | 22 | 22 | 27 באוקטובר 2016 | 11 במאי 2017 | #29 | — |
|  | 5 | 22 | 22 | 2 בנובמבר 2017 | 5 באוקטובר 2018 | #19 | — |
|  | 6 | 22 | 22 | 27 בספטמבר 2018 | 9 במאי 2019 | #23 | — |
|  | 7 | 20 | 20 | 26 בספטמבר 2019 | 16 באפריל 2020 | #29 | — |
|  | 8 | 18 | 18 | 5 בנובמבר 2020 | 13 במאי 2021 | #32 | — |
פרסים

בשנת 2014 הועמדה הסדרה ושחקניה בפרסים רבים, ב"פרס בחירת הקהל" הועמדה הסדרה לקומדיית הטלוויזיה המועדפת, והשחקניות אנה פריס ואליסון ג'ני לשחקנית האהובה בסדרות לטלוויזיה ובשלושתם לא זכו.
עוד התמודדו בפרס "מבקרי בחירת הטלוויזיה" והשחקנית אליסון ג'ני זכתה בפרס "שחקנית המשנה הטובה ביותר בקומדיה". בספטמבר 2016, זכתה אליסון ג'ני בפרסי האמי לבידור בפריים טיים בקטגוריית "השחקנית המשנה הטובה ביותר בסדרה קומית" על תפקידה בסדרה, אחרי שכבר הייתה מועמדת כבר פעמיים לפרס הזה ב-2014 וב-2015.
בישראל

בישראל משודרת הסדרה בהוט קומדי סנטרל, החל מ-9 ביולי 2014. העונה הראשונה שודרה בימי ראשון-חמישי ב-22:30. העונה השנייה עלתה ב-7 ביוני 2015 ושודרה באותה משבצת שידור. העונה השלישית עלתה בערוץ ב-6 ביוני 2016. העונה הרביעית משודרת החל ב-3 ביולי 2017. חלק מהעונות היו זמינות גם בשירות ה-VOD. העונה החמישית משודרת כעת, ועלתה ל-HOT VOD בקיץ 2017. גם העונה השישית עלתה ל-HOT VOD.
הערות שוליים

↑  CBS Sets First Wave of Scripted Premiere Dates | Hollywood Reporter, www.hollywoodreporter.com
קלנדיה

| --- | --- |

 טריטוריה:  הרשות הפלסטינית הרשות הפלסטינית
 נפה:  אל-קודס
 חבל ארץ:  יהודה
 תאריך ייסוד:  1949
 אוכלוסייה:  ‏
  ‑ במחנה הפליטים:  25,595 (2006)
 קואורדינטות:  31°52′05″N 35°13′42″E﻿ / ﻿31.8679642°N 35.2282498°E﻿ / 31.8679642; 35.2282498
 אזור זמן:  UTC +2
  מפת מיקום  מפה מפורטת   (למפת ירושלים מוגדלת) קלנדיה(למפת ירושלים רגילה) קלנדיה  he tabBackground:;tabBorder:#aaa;defaultTab:0;
 
הכפר קלנדיה
קלנדיה (בערבית قلنديا - קלנדיא או قلنديه - קלנדיה) הוא כפר ערבי באזור עטרות בצפון ירושלים וכן מחנה פליטים פלסטינים סמוך. בין הכפר המקורי שאוכלוסייתו כאלף תושבים לבין מחנה הפליטים שבו אוכלוסייה של כ-10,000 איש, חוצצים שדה התעופה עטרות וכביש ירושלים-רמאללה.
הן הכפר קלנדיה והן מחנה הפליטים נכללים בשטחי הרשות הפלסטינית ומחוץ לגדר ההפרדה. בצד מחנה הפליטים פועל מעבר קלנדיה, אחד המרכזיים והחשובים במעברים לאורך גדר ההפרדה, ובו מתנקזת מרבית התנועה הפלסטינית בין ירושלים ורמאללה.
"קלנדיה" הוא גם השם הערבי של אזור עטרות כולו, ושמו הערבי של שדה התעופה עטרות. עד 1967 היה זה שמו הרשמי של שדה התעופה.
הכפר

עדויות כתובות לקיומו של כפר במקום בשם קלנדריה (Calandria), שאוכלוסייתו נוצרית, ניתן למצוא החל מן התקופה הצלבנית. הכפר נזכר כאחד מ-21 כפרים שהוענקו כפייף על ידי מלך ירושלים גוטפריד מבויון לכוהני הקבר הקדוש. לאחר הכיבוש העות'מאני נמנתה קלנדיה במפקד אוכלוסין שנערך ב-1596 כאחד מכפרי נפת אל-קודס, וצוין שאוכלוסייתו מונה 15 בתי אב, כולם מוסלמים, המתפרנסים מגידול חיטה, שעורה, זיתים, ומכוורנות.
לקראת שנות העשרים של המאה ה-20 החלה התיישבות יהודית על אדמות שנקנו מן הכפר קלנדיה. מפקד האוכלוסין הבריטי בשנת 1922 מונה בקלנדיה אוכלוסייה של 122 מוסלמים ו-22 יהודים. ב-1923 התרחב היישוב היהודי והתארגן כמושב עובדים בשם עטרות. במאורעות תרפ"ט התקיימו שתי התקפות מכיוון קלנדיה לעבר עטרות, שבוצעו בידי ערביי הסביבה. גם במהלך המרד הערבי הגדול הותקפה עטרות מכיוון קלנדיה.
בסיום מלחמת העצמאות עברה קלנדיה, יחד עם אדמות עטרות ושדה התעופה קלנדיה שלצידה, לשליטת ממלכת ירדן כחלק מיהודה ושומרון. ב-1949 הוקם מחנה פליטים בצד הכפר ושדה התעופה. במלחמת ששת הימים כבשה ישראל את קלנדיה וסביבותיה עם יתר שטחי יהודה ושומרון, וגבולה המוניציפלי החדש של ירושלים שורטט כך שיכלול את שדה התעופה קלנדיה תוך שהוא מותיר את הכפר (ממערבו) ואת מחנה הפליטים (ממזרחו) מחוץ לשטח העיר. בהסכמי אוסלו ב-1993 נכלל הכפר קלנדיה בשטחי הרשות הפלסטינית.
מחנה הפליטים קלנדיה

המחנה נוסד בשנת 1949 על שטח של 353 דונם בצד כביש ירושלים-רמאללה, כ-10 ק"מ מצפון לירושלים וכ-5 ק"מ מדרום לרמאללה, בסמוך לקצהו המזרחי של מסלול הנחיתה בשדה התעופה קלנדיה. במקום יושבו פליטים פלסטינים מירושלים ומכפרי הסביבה, שבתיהם נותרו בצד הישראלי של קווי שביתת הנשק.
במלחמת ששת הימים ב-1967 נכבש אזור קלנדיה בידי צה"ל יחד עם יתר שטחי יהודה ושומרון, וגבולות ירושלים הישראלית הורחבו לכלול את שדה התעופה עטרות שיועד להיות נמל התעופה הבינלאומי של ירושלים, יחד עם שכונת כפר עקב הממוקמת מצפון לשדה התעופה, אך שטח מחנה הפליטים קלנדיה לא נכלל בסיפוח זה.
בדומה למחנות פליטים פלסטיניים אחרים, תנאי החיים במחנה ירודים והוא סובל מצפיפות, עוני והזנחה. ארגון אונר"א, סוכנות הסעד והתעסוקה של האו"ם, פועל במחנה לאספקת שירותי רווחה, חינוך ובריאות מינימליים. על פי נתוני אונר"א, מנתה אוכלוסיית המחנה בדצמבר 2006, 10,759 נפשות, מהם 2,800 תלמידי בתי ספר.
על פי הסכמי אוסלו נכלל מחנה קלנדיה כ"שטח C" – היינו, בשליטה אזרחית וביטחונית ישראלית. מיקומו האסטרטגי בנקודה הצפונית ביותר של ירושלים, על הדרך הראשית ירושלים-רמאללה ובעמדת שליטה על שדה התעופה של ירושלים, הפך אותו מוקד קבוע למתיחות, תופעה שהתעצמה עם פרוץ האינתיפאדה השנייה.
מעבר קלנדיה

החל מ-2001 הפך מחסום הביקורת המאולתר במקום למסוף מעבר קבוע שמטרתו בקרת והגבלת כניסת פלסטינים מרמאללה למזרח ירושלים. עם הקמת גדר ההפרדה סביב ירושלים, התרחב מחסום קלנדיה לכדי מסוף מעבר ראשי שבו עוברים פלסטינים בעלי אישורי כניסה לישראל וכאלה האוחזים בתעודת זהות ישראלית.
במחסום נתפסו לאורך השנים חשודים רבים בכוונה לבצע פעילות טרור בישראל. כן התבצעו באזור המחסום ניסיונות רבים לפגוע בחיילים ובשוטרים שמאיישים את המחסום, בין השאר בירי, בדקירה ובדריסה.
הערות שוליים

↑  Qalandiya Village Profile
↑  רווחה בכיס ואיבה בלב, דבר, 22 בפברואר 1971
↑  Palestine Census 1922
↑  ימי הדמים באב תרפ"ט, דבר, 31 ביולי 1934
↑  חצי שעה ניתך מטר אש על עטרות עד שבא הצבא, דבר, 25 ביוני 1936
↑  אחיקם משה דוד, פלסטיני בן 19 נתפס כשעליו 8 מטעני חבלה, באתר nrg‏, 23 באוקטובר 2012
↑  פיגוע בחברון, ניסיון דקירה במחסום קלנדיה, באתר ‏מאקו‏, 17 באוקטובר 2015
↑  ניר חסון, סוכל פיגוע דקירה במחסום קלנדיה: נערה פלסטינית נעצרה עם סכין, באתר הארץ, 16 בדצמבר 2014
ניר חסון, ג'קי חורי, פלסטינית התקרבה עם סכין למחסום קלנדיה ונורתה, באתר הארץ, 31 בדצמבר 2016
↑  יואב זיתון ורועי ינובסקי, חייל נפצע בינוני בפיגוע דקירה במעבר קלנדיה, באתר ynet, 1 באוקטובר 2016
↑  סוכל פיגוע במחסום: מחבל ניסה לדרוס ונורה, באתר ynet, 18 בדצמבר 2015
| דגל פלסטיןיישובי נפת רמאללה ואל-בירה |
| --- | --- | --- |
| ערים | אל-בירה • ביתוניא • רוואבי • רמאללה |   |
| מועצות מקומיות | אל-איתיחאד (ביתילו, דיר עמאר, ג'מאלא) • א-זיתונה (מזרעה אל-קיבליה, אבו שוחידם) • ביר זית • בית ליקיא • בני זייד (דיר ע'סאנה, בית רימא) • בני זייד א-שרקייה (עארורה, מזארע א-נובאני) • דיר ג'ריר • דיר דיבוואן • חרבתא אל-מצבאח • מזרעה א-שרקיה • נעלין • סילוואד • סינג'יל • תורמוס עיא |   |
| כפרים | אבו קש • אום צפא • א-לובן אל-ע'רבי • אל-ג'אנייה • אל-מוע'ייר • אל-מידיה • בודרוס • בורקה • בית סירא • ביתין • בית עור אל-פוקא • בית עור א-תחתא • בלעין • ג'יפנה •דורא אל-קרע • דיר אבו משעל • דיר איבזיע • דיר א-סודאן • דיר ניזאם • דיר קדיס • ח'ירבת אבו פלאח • ח'רבת'א בני חרית • טייבה • טירה • יברוד • כובאר • כפר מאליכ • כפר ניעמה • כפר עין • נבי סאלח • סאפא • סורדא • עאבוד • עבוין • עג'ול • עטארה • עין יברוד • עין עריכ • עין סיניא • עין קיניא • קיביה • קראוות בני זייד •  ראס כרכר • רמון • רנתיס • שוקבא • שיבתין |   |
| מחנות פליטים | אל-אמערי • ג'לזון • קדורה • קלנדיה |   |
נפות הרשות הפלסטינית
| --- | --- |
בקרת זהויות :  NLI: 987007462428605171 
גרפיטי על גדר ההפרדה במעבר קלנדיה, 2006
מעבר קלנדיה
ריי דונובן

| --- | --- |

 סוגה:  דרמה   דרמת פשע
 יוצרים:  אן בידרמן 
 שחקנים:  לייב שרייבר   פאולה מלקומסון   אדי מארסן   דאש מיהוק   ג'ון ווייט   אליוט גולד   סטיבן באואר   קתרין מוניג   פוץ' הול   קריס דורסי   דבון בגבי
 פסקול:  מרסלו זארבוס
 ארץ מקור:  ארצות הברית 
 שפות:  אנגלית 
 מקום התרחשות:  לוס אנג'לס 
 מספר עונות:  7 
 מספר פרקים:  82 
 הפקה
 מפיקים בפועל:  בריאן זוריף   מארק גורדון   אן בידרמן   אלן קולטר
 חברת הפקה:  The Mark Gordon Company   Ann Biderman Co.   Showtime Networks
 הפצה:  CBS מדיה ונצ'רס, הולו 
 אתר צילומים:  קליפורניה, ארצות הברית
 מוזיקה:  מרסלו זרבוס 
 אורך פרק:  45-60 דקות
 שידור
 רשת שידור:  שואוטיים 
 רשת שידור בישראל:  yes Oh
 פורמט (תמונה):  HDTV
 פורמט (קול):  דולבי דיגיטל
 תקופת שידור מקורית:  30 ביוני 2013 – 19 בינואר 2020
 קישורים חיצוניים
 אתר רשמי
 דף התוכנית ב-IMDb
 
ריי דונובן (באנגלית: Ray Donovan) היא סדרת דרמת פשע בכיכובם של לייב שרייבר וג'ון ווייט. הסדרה נוצרה על ידי אן בידרמן עבור רשת Showtime. העונה הראשונה בת 12 הפרקים עלתה לאוויר לראשונה ב-30 ביוני 2013. הפרק הראשון שבר שיאי צפייה והפך לפיילוט הנצפה ביותר של רשת Showtime בכל הזמנים.
ב-16 ביולי 2013 חידשה רשת Showtime את הסדרה לעונה שנייה שעלתה לשידור במהלך 2014. העונה השלישית עלתה לאוויר ביולי 2015. העונה הרביעית של הסדרה עלתה לשידור ב-26 ביוני 2016. העונה החמישית של הסדרה עלתה באוגוסט 2017. העונה השישית עלתה לשידור ב-28 באוקטובר 2018. העונה השביעית והאחרונה של הסדרה עלתה ב-17 בנובמבר 2019.
עלילה

עלילת הסדרה ממוקמת בלוס אנג'לס, קליפורניה, כשריי דונובן (לייב שרייבר), במקור מדרום בוסטון, הוא "מסדר" (פיקסר) של משרד עורכי הדין הגדול "גולדמן ודרקסלר" שמייצג את כלל העשירים והמפורסמים של לוס אנג'לס. ריי מתמודד עם בעיות מבית בדמות אביו מיקי דונובן (ג'ון ווייט) שמשתחרר באופן בלתי צפוי מהכלא וסוכני FBI מנסים "להפיל" את ריי ואת שותפיו. משפחתו של ריי, ושני אחיו בפרט, טרי דונובן (אדי מארסן) ובאנצ'י דונובן (דאש מיהוק) מסתירים סודות אישיים ואפלים מעברם וגם את האמת בנוגע למאסרו של אביהם, מיקי. בנוסף מתמודד ריי עם בעיות אמון עם אשתו אבי דונובן (פאולה מלקומסון) ועם ילדיו המתבגרים בריג'יט דונובן (קריס דורסי) וקונור דונובן (דבון בגבי).
שחקנים ודמויות > שחקנים ראשיים

לייב שרייבר – ריימונד "ריי" דונובן
פאולה מלקומסון – אבי דונובן, אשתו של ריי
אדי מארסן – טרנס "טרי" דונובן, אחיו של ריי, חולה במחלת פרקינסון
דאש מיהוק – באנצ'י דונובן, אחיו של ריי, אלכוהוליסט משוקם ומגדיר עצמו כאנורקס מיני
ג'ון ווייט – מיקי דונובן, אביו של ריי
סטיבן באואר – אבי, יד ימינו של ריי, לוחם צה"ל וסוכן מוסד לשעבר
קתרין מוניג – לנה, יח"צנית ומזכירה העובדת עבור ריי
פוץ' הול – דריל דונובן, אחו למחצה מאביו של ריי, מתאגרף מתחיל נודע בכינוי "האירי השחור"
קריס דורסי – בריג'יט דונובן, בתו של ריי
דבון בגבי – קונור דונובן, בנו של ריי
שחקנים ודמויות > שחקני משנה

אליוט גולד – עזרא גולדמן, המנטור והבוס של ריי
פיטר ג'ייקובסון – לי דרקסלר, שותפו העסקי של עזרא
דניס קרוסבי – דב, פילגשו של עזרא
אליסה דיאז – תרזה (עונות 3-6)
אמבייר צ'יילדרס – אשלי רוקר
ג'וש פייס – סטו פלדמן
שריל לי ראלף – קלודט
אוסטין ניקולס – טומי ווילר
ברוק סמית' – פרנסס
מיכאל מקגריידי – פרנק
פרנק וויילי – ואן מילר (עונה 1)
ג'ונתן שק – שון ווקר
ג'יימס וודס – פטריק "סולי" סאליבן
קרייג ריצ'י שינק – אחיינו של סולי
רוזנה ארקט – לינדה (עונה 1)
אוקטביוס ג'יי ג'ונסון – מרווין
גרהאם רוג'רס – סמיתי (עונה 5, 6)
סקירה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 12 | 12 | 30 ביוני 2013 | 22 בספטמבר 2013 |
|  | 2 | 12 | 12 | 13 ביולי 2014 | 28 בספטמבר 2014 |
|  | 3 | 12 | 12 | 12 ביולי 2015 | 27 בספטמבר 2015 |
|  | 4 | 12 | 12 | 26 ביוני 2016 | 18 בספטמבר 2016 |
|  | 5 | 12 | 12 | 6 באוגוסט 2017 | 29 באוקטובר 2017 |
|  | 6 | 12 | 12 | 28 באוקטובר 2018 | 13 בינואר 2019 |
|  | 7 | 10 | 10 | 17 בנובמבר 2019 | 19 בינואר 2020 |
מועמדויות ופרסים

ביוני 2013 הסדרה הייתה מועמדת ל"פרס בחירת מבקרי הטלוויזיה" בקטגוריה "הסדרה החדשה הטובה ביותר". בדצמבר 2013 הסדרה הרוויחה 2 מועמדויות לפרס גלובוס הזהב: שרייבר היה מועמד לפרס "השחקן הראשי הטוב ביותר בסדרת דרמה" ואילו ג'ון ווייט זכה בפרס "השחקן הטוב ביותר בסדרת טלוויזיה".
הערות שוליים

↑  TV Ratings: 'Ray Donovan' Premiere Tops 'Homeland' With Showtime Record, 1 ביולי 2013.
↑  Ray Donovan on Showtime, SHO.com
↑  THE BTJA ANNOUNCES ICON AWARD RECIPIENT AND MOST EXCITING NEW SERIES HONOREES, 10 ביוני 2013.
דוזרים

| --- | --- |
 מבוסס על:  הפרוגלים
 סוגה:  ילדים
 מדבבים:  ג'ייקוב אווניק, ג'נה וורן, טיילר באריש ומילי דייוויס
 מדבבים בעברית:  נעם פרנק, בר סביר, דן גרינר ואיילה פלדמן
 ארץ מקור:  קנדה קנדה   ארצות הברית ארצות הברית
 שפות:  אנגלית (דובבה לשפות נוספות ביניהן עברית)
 מספר עונות:  2
 מספר פרקים:  72
 הפקה
 חברת הפקה:  חברת ג'ים הנסון 
 הפצה:  חברת ג'ים הנסון, הולו 
 אורך פרק:  11 דקות
 שידור
 רשת שידור:  ניק ג'וניור
 רשת שידור בישראל:  ערוץ הופ!
 תקופת שידור מקורית:  25 באפריל 2014 – 25 במאי 2018
 תקופת שידור בישראל:  2015 – 2017
 קישורים חיצוניים
 דף התוכנית ב-IMDb
 
דוזרים (באנגלית: The Doozers) היא סדרת טלוויזיה מונפשת קנדית-אמריקאית שהיא ספין-אוף לסדרה "הפרוגלים" משנות ה-80 והיא נועדה לעודד ילדים בגיל הרך לחקור ולפתור בעיות בצורה יצירתית. הסדרה הופקה בשיתוף פעולה בין אולפן Halifax של DHX Media הקנדית וחברת ג'ים הנסון, ופותחה בשיתוף עם תאגיד השידור הקנדי. הסדרה מכילה שתי עונות וכוללת בסך הכל 52 פרקים, כאשר כל פרק נמשך כ-11 דקות.
הסדרה עלתה לראשונה לשידור בערוץ ניק ג'וניור באוסטרליה בשנת 2014. בארצות הברית הסדרה הפכה זמינה לצפייה באופן בלעדי בהולו החל מ-25 באפריל 2014 ובהמשך היא שודרה בפלטפורמות ורשתות שונות ברחבי העולם.
בישראל שודרה הסדרה בערוץ הופ! בשנים 2015 עד 2017. את שיר הפתיחה בדיבוב העברי ביצע לירון לב בליווי של תמי ברק.
תקציר העלילה

הדוזרים הם יצורים ירוקים וחרוצים דמויי אדם באורך 15 סנטימטרים. הדוזרים גרים ביישוב דוזר קריק אשר נמצא בלב יער. חייהם של הדוזרים מוקדשים לעבודה בתעשייה. הדוזרים מבלים חלק גדול מזמנם בפרויקטים שונים של בנייה באמצעות ציוד בנייה מיניאטורי בעת שרובם לובשים קסדות ונעלי עבודה. כל פרק בסדרה מתמקד בצוות הדוזרים אשר עוסקים בפרויקט בנייה חדש או שצריכים לפתור בעיה כולשהי שעלתה, תוך שימת דגש על עבודת צוות, יצירתיות וחשיבה ביקורתית.
דמויות > הדמויות הראשיות

ספייק - המנהיג הנלהב של צוות הדוזרים. ספייק תמיד מוכן להתמודד עם אתגרים חדשים ולמצוא פתרונות יצירתיים. לספייק אף חום, שיער חום והוא חובש כובע כחול וצמיד יד.
מולי בולט - הדוזרית שאחראית על התכנון בצוות הדוזרים. מצליחה תמיד להבטיח שהפרויקטים של צוות יבוצעו בזמן וביעילות. יש לה אף סגול, שיער סגול, והיא חובשת כובע ורוד.
פלקס - בנאי אשר מצטיין בבנייה ובתיקון של כמעט כל דבר. פלקס גר בחווה של סבו וסבתו. לפלקס אף צהוב, שיער צהוב והוא חובש כובע כתום וצמיד יד.
דייזיוויל - הדוזרית הצעירה ביותר בצוות הדוזרים. נקודת המבט הייחודית שלה מספקת לעיתים רבות רעיונות ופתרונות חדשניים שיתר הצוות לא חשב עליהם. דייזי היא אחותה הצעירה של ספייק. יש לה אף כחול, שיער כחול, והיא חובשת כובע סגול.
דמויות > דמויות משנה

האדריכלית הראשית - אשתו של בייקר טימברבולט ואמה של מולי בולט.
בייקר טימברבולט - מנהל של מאפייה בדוזר קריק אותה נוהג צוות הדוזרים לפקוד לעיתים רבות. בייקר טימברבולט הוא אביה של מולי בולט ובעלה של האדריכלית הראשית.
פג בולט -
צ'יף - מפקחת על הפעילות בדוזר קריק ודואגת תמיד שהכל מתנהל כשורה. בעלי ידע רב ומספקת לעיתים רבות הדרכה לצוות הדוזרים. צ'יף היא אמם של ספייק ודייזיוויל.
דודאד - אחראי על מאגר האספקה של דוזר קריק.
פרופסור גימבל - הממציא והמדען של דוזר קריק. הידע הרב והסקרנות שלו תורמים לעיתים רבות לכך שהוא בודק רעיונות וטכנולוגיות חדשות, ואותם הוא מציג בהמשך לצוות הדוזרים. פרופסור גימבל מרכיב משקפיים ויש לו אף ושיער בצבע לבן-סגול. הוא חובש קסדה בצבע תכלת.